dh-unibe/image-text_koenigsfelden-charters-post-1500 huggingface dataset:
Wir, Lupolt, von gotz gnaden ✳ hertzog ze Ostˀrich ✳ und ze Styre, ✳ herre ze Chreyn, zer March ✳ und
ze Portenowe, ✳ grave ze Habspurg ✳ und ze Kyburg ✳ und lantg̃ve in Obern Elsazse, ✳ vˀjehin und
tuͦn chunt allen den, ✳ die disen brief ansehent ✳ oder horent lesen, ✳ daz wir dem erbern ritter
Wˀnhern von Gruͤnenberg ✳ umb sinen dienst gelobt haben ze geben drizsig mark silbers Zuͤricher
gewihtes ✳ und haben im ✳ und sinen erben ✳ da fuͤr gesetzet ✳ drizsig stuck geltes ✳ uf den guͤtern,
die hie nach geschriben stent, ✳ ze niezsen als lang, ✳ untz daz wir ✳ oder unser erben ✳ die drizsig
stuck geltes ✳ von im ✳ oder sinen erben ✳ mit drizsig mark silbers erlosen. ✳ und ist dis ✳ daz guͦt: ✳
ze Gebisdorf uf dem Obern Hove sybenthalben mût kern, ✳ sehs mût roggen, ✳ drinͤ malter habern
und zwei viertal ✳ und drie mût vasmuͦzse ✳ und ein swin, ✳ da fûr git man zehen schilling
phenning, ✳ dis git alles Uͦlrich Rynichomer von dem hove. ✳ so git ouch Cunrat Mùnzo drie
mût kern, ✳ ein malter habern ✳ und vier swin, ✳ da fuͤr git er zwei phunt ✳ und zwen schilling
phenning. ✳ und des ze einem offen urchund ✳ geben wir in disen brief, besigelt ✳ mit unserm
insigel, ✳ der ist gegeben vor Ezselingen, ✳ an sant Jacobs aubent, ✳ do man zalt von gotz
geburt drinzehenhundert jar ✳ und da nach in dem fûnfzehenden jar. ✳
Königsf. 48
Staatsarchiv
AARGAU
Kgsf. 48
Gebistorff
vj
315
xvj
umb xxx marck silbˀ
korn haber unnd swin
gùlt ze underpfang vˀsetzt
Gebistorff
A ✳ 74
K
E ✳ 35 ✳